proxectonos/corpus_dominio_legal_administrativo_tmp huggingface dataset:
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Augas A Granxa (Outros documentos, notificacións e informacións públicas, 31/07/2019)

Matilde Elena Ichou Moncayola con dni XXXXXXXXX, secretario da CU e en representación desta, convoca a tódolos usuarios a asamblea que se vai celebrar o vindeiro dia 17 de agosto do presente ano no Centro Social de A Granxa s/n en 1ª convocatoria ás 18:00 e en 2ª ás 19:00. Orde do dia: 1.—Lectura e aprobación da acta anterior.2.—Estado de contas.3.—Altas e baixas.4.—Convocatoria de elecións. Xunta directiva e Xurado.5.—Aclaración das obras na zona da Fonte.6.—Rogos e preguntas. En Baiona a 24 de xullo de 2019. O secretario, José Manuel Lago Villa.
SUBVENCIÓNS CONCEDIDAS, TRAMITADAS POLO SERVIZO DE COOPERACIÓN DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Subvencións e axudas, 05/04/2019)

De conformidade co establecido no artigo 18 da Lei 38/2003, de 17 de novembro, Xeral de SUBVENCIÓNS e no artigo 12 da Ordenanza Xeral de Subvencións da Deputación de Pontevedra, publícase a relación de subvencións concedidas dende o 1 de Xaneiro ata o 29 de Marzo de 2019, tramitadas polo Servizo de Cooperación da Deputación de Pontevedra. Pontevedra, 29 de Marzo de 2019.—O deputado delegado da Área de Cooperación Municipal, Carlos López Font.—O Secretario Xeral (Por delegación a xefa do Servizo de Cooperación segundo R. P. nº 2016001033, de 25 de xaneiro de 2016), Marina Piñeiro Novo.
APROBACIÓN INICIAL EXPED. MODF. CRÉDITOS 19/2019 CRÉDITO EXTRAORDINARIO PARA FINANCIAMENTO DO INVESTIMENTO DO PROXECTO FEDER
ADMINISTRACIÓN LOCAL — Municipal — Bueu (Presupostos e cadros de persoal, 13/08/2019)

Aprobado inicialmente polo Pleno da Corporación do Concello de Bueu, en sesión extraordinaria que tivo lugar o día 9 de agosto de 2019, o expediente de modificación de créditos 19/2019 de crédito extraordinario, por importe de 12.329,07€ co obxecto de proceder ó financiamento do investimento “Achega do Concello Proxecto FEDER IDAE 2019, Iluminación exterior sostible IV” En cumprimento do disposto no art.169.1 do RD. Lex.2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ó público no prazo de quince días hábiles, contados a partir do seguinte da publicación do presente anuncio no Boletín Oficial da Provincia de Pontevedra, durante os cales os interesados poderán presentar as reclamacións que se estimen convintes ante o Pleno. Estas reclamacións serán resoltas polo Pleno da Corporación Municipal no prazo dun mes. No caso de non presentarse reclamacións durante o período de exposición Pública, considerarase definitivamente aprobado o expediente de Modificación de Créditos 19/2019 de Crédito Extraordinario, entrando en vigor unha vez cumprido o disposto no artigo 169 do TRLFL. Documento asinado electronicamente á marxe
LISTA PROVISIONAL DE ADMITIDOS/AS E EXCLUIDOS/AS NO PROCESO DE SELECCIÓN DE DÚAS PRAZAS DE TÉC/A DE ADMÓN., UNHA PRAZA DE ANALISTA DE LABORATORIO, UNHA PRAZA DE CONDUTOR/A MAQUINISTA E UNHA PRAZA DE OPERARIO/A AGRÍCOLA, PARA CUBRIR INTERINAMENTE.
ADMINISTRACIÓN LOCAL — Provincial — Deputación Provincial (Persoal, oposicións, 08/02/2019)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base VII da convocatoria de varios procesos selectivos para cubrir interinamente diversas prazas vacantes no cadro de persoal funcionario e postos de traballo na RPT de persoal laboral fixo da Deputación de Pontevedra (Boletín Oficial da Provincia de Pontevedra núm.3, de 4 de xaneiro de 2019), RESOLVO aprobar a lista provisional de persoas aspirantes admitidas e excluídas no proceso de selección de dúas prazas de técnico/a de administración, unha praza de analista de laboratorio, unha praza de condutor/a maquinista e unha praza de operario/a agrícola, que figuran como anexo I desta resolución. Na mesma determínanse as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 5 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial”. Pontevedra, 6 de febreiro de 2019 O Deputado Delegado. O secretario.
APROBACIÓN DEFINITIVA DO EXPEDIENTE ADMINISTRATIVO Nº 1030/2019 DE MODIFICACIÓN DE CRÉDITO Nº 48/2019 MEDIANTE CRÉDITO EXTRAORDINARIO
ADMINISTRACIÓN LOCAL — Municipal — Guarda, A (Presupostos e cadros de persoal, 24/06/2019)

Expediente: nº 1030/2019 de modificación de crédito n.º 48/2019 mediante crédito extraordinario. Trámite: anuncio de aprobación definitiva. O Pleno deste Concello, en sesión ordinaria celebrada o día 14/05/2019, aprobou inicialmente o expediente de modificación de crédito nº 1030/2019 mediante crédito extraordinario por un importe de 75.925,36 euros, dentro do orzamento prorrogado do Concello. Durante o período de exposición ao público (BOPPO nº 97 de 23/05/2019) non se presentaron reclamacións, e de conformidade co establecido polos artigos 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Así mesmo, faise público que o importe total do Orzamento consolidado do Concello, prorrogado do 2018 ao 2019, é de 8.187.907,22 € de gastos e 8.717.632,54 € de ingresos, sendo o novo importe por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. O Alcalde, Antonio Lomba Baz Documento asinado electronicamente á marxe
PREZO PÚBLICO UTILIZACIÓN PISTA PADEL
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 05/12/2019)

A Xunta de Goberno Local en sesión ordinaria en data 28 de novembro de 2019 acordou o establecemento do prezo público seguinte, dispoñendo a súa publicación no Boletín Oficial da Provincia: De conformidade co previsto nos artigos 41 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais e no exercicio da potestade regulamentaria recoñecida ao Concello de Salvaterra de Miño, na súa calidade de Administración Pública Territorial, polos artigos 4, 49, 70.2 e concordantes da Lei 7/85, de 2 de abril reguladoras das Bases de Réxime Local, establecese os prezos públicos pola utilización das pistas de padel e a utilización da luz nas pistas de padel. Están obrigados ao pago dos prezos públicos regulados nesta ordenanza as persoas físicas que utilicen as instalacións das pistas de padel ou o acceso ao alumeado nas pistas de padel. A contía do prezo público regulado nesta ordenanza, será a que a continuación se relaciona: A obrigación de pagar o prezo público regulador na presente ordenanza, nace no momento no que se inicia a utilización das instalacións debendo abonarse con carácter previo mediante a reserva de utilización. Esta Ordenanza entrará en vigor e comezará a aplicarse o día seguinte da súa publicación no Boletín Oficial da Provincia, permanecendo en vigor en tanto non se acorde a súa modificación ou derrogación expresa. DOCUMENTO ASINADO ELECTRONICAMENTE Ó MARXE.
RESOLUCIÓN PRESIDENCIAL VACACIÓNS D. SANTOS HÉCTOR RODRÍGUEZ DÍAZ
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 16/08/2019)

A Presidencia, en uso das facultades que lle confire a normativa local vixente, dita a seguinte Dada conta que o deputado provincial D. Razvan Lucas Vicente Tudorel Jaenes vai a estar ausente por vacacións durante os días 22 ó 28 de agosto, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de COOPERACIÓN CÓS CONCELLOS e ASISTENCIA INTERMUNICIPAL (SAIM) (Cooperación cós Concellos, Fondo local (Plan Concellos), Plans e Convenios de cooperación, Servizo de asistencia técnica a municipios e formación) en D. Razvan Lucas Vicente Tudorel Jaenes. Resultando que como consecuencia de dito motivo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63,3 do RD 2568/86, de 28 de novembro.1.—Avocar as competencias que D. Razvan Lucas Vicente Tudorel Jaenes ostenta, polo motivo da ausencia antes exposta.2.—Delegar durante os días 22 ó 28 de agosto, ambos inclusive, as citadas competencias no deputado, D. Roel Villoch Islah.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas o deputado, D. Razvan Lucas Vicente Tudorel Jaenes.4.—Esta Resolución surtirá efectos dende o día 22 de agosto, sen prexuízo da súa integra publicación no BOPPO e na páxina web. Pontevedra, 6 de agosto de 2019 O SECRETARIO
CONVOCATORIA DO PROCESO SELECTIVO DE 25 TRABALLADORES PARA LIMPEZA DE PRAIAS
ADMINISTRACIÓN LOCAL — Municipal — Cangas (Persoal, oposicións, 05/04/2019)

A Xunta de Goberno Local do Concello de Cangas de data 25/03/2019 aprobou a convocatoria e as bases dos procesos selectivo para a contratación de 25 traballadores para o servizo de limpeza en praias con previsión de listas de agarda. As bases estarán expostas no Taboleiro de Anuncios e na páxina web do Concello (www.cangas. gal). O período de presentación de instancias será de 10 días hábiles a partir do día seguinte ao da publicación deste anuncio. Cangas, 28 de marzo de 2019.—O Alcalde, Xosé Manuel Pazos Varela.
RESOLUCIÓN DE DELEGACIÓN DE COMPETENCIAS EN CONCELLERÍAS
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 02/08/2019)

D. Federico Pedro Bonaño Weinberger, en calidade de Alcalde-Presidente do concello da Cañiza, e ao abeiro das facultades que lle veñen conferidas a esta alcaldía polo artigo 21 da Lei 7/1985, Reguladora das Bases do Réxime Local, artigo 61 da Lei 5/1997, de Administración Local de Galicia, artigo 24 do RD 781/1986, polo que se aproba o Texto Refundido das disposicións vixentes en materia de réxime local, artigo 41 do RD 2568/1986, polo que se aproba o Regulamento de Organización, Funcionamento e Réxime xurídico das Entidades Locais, 4 do Regulamento Orgánico e demais normativa concordante. Considerando a intención de acadar maior axilidade, eficacia e eficiencia no exercicio das competencias atribuidas e mellorar a xestión municipal, RESOLVO: Primeiro: Delegar nos concelleiros que se citan de seguido o exercicio das seguintes competencias xenéricas por áreas de goberno, de impulso, xestión e dirección pero sen facultade resolutoria, así como encomendarlles a atención específica e representación nas parroquias que asimesmo se fan constar: a) Concellería delegada de Cultura, Educación e Patrimonio e para a parroquia de Oroso: e o Luis Daniel Caplat Hiba. Carlos Serafin Jesus Rodolfo Vargas Zuñiga Pahontu. b) Concellería delegada de Servizos Municipáis, Persoal e Medio Ambiente e para as parroquias de Achas e Valeixe DªMaripaz Nazma Lincan Martinez Larraz c) Concellería Delegada de Política Social, Igualdade e Saúde e para a parroquia de Franqueira e Parada (montaña) e Petán: Dª. Gwenaelle Bensbih Sollet d) Concellería delegada de Deporte, Turismo e Medio Rural e para a parroquia de Parada e Luneda: D. Ademir Buil Garcia Villanova e) Concellería delegada Facenda, Urbanismo e Mobilidade e para a parroquia de A Cañiza: DªWen Marcolino Roncel f) Concellería delegada de Innovación e Identidade: D. Angel Horacio Sanchez Rando Vescovi. Segundo: Reservar en todo caso para a Alcaldía todo o referente ás áreas de Desenvolvemento Económico, Industria, Obra Pública, Seguridade e Ciudadanía, e o visto e prace sobre o resto das concellerías creadas. Terceiro: Estas delegacións comprenden tanto as facultades de impulso, xestión e dirección pero en ningún caso a de resolver mediante actos administrativos que afecten a terceiros. Cuarto: A presente resolución de delegación de competencias require, para a súa efectividade, a aceptación do concelleiro no que recae, debendo publicarse no BOP e darse conta ao Pleno na vindeira sesión que se celebre. Quinto: En todo aquelo non previsto no presente decreto de delegación rexerán as normas da Lei 7/85, reguladora das bases do réxime local, Lei 5/97, de Administración Local de Galicia e demais normativa concordante de aplicación. Documento asinado electrónicamente por LUIS ANTONIO GÓMEZ PIÑA, Alcalde do Concello de A Cañiza, dando fe do mesmo, JACOBO BARREIRO PIMENTEL Secretario do Concello.
PLENO EXTRAORDINARIO E URXENTE 2.04.19
ADMINISTRACIÓN LOCAL — Municipal — Vigo (Outros documentos, notificacións e informacións públicas, 11/04/2019)

ORDE DO DIA para a sesión EXTRAORDINARIA E URXENTE que terá lugar o día 2 DE ABRIL de 2019, ás NOVE HORAS E TRINTA MINUTOS, no salón de sesións deste Concello.1.—Ratificación da urxencia. Aprobada.2.—Sorteo para a designación dos membros das MESAS ELECTORAIS para as vindeiras Eleccións ás Cortes Xerais, de conformidade co Real Decreto 129/2019 (BOE Nº 55 de 5 de marzo), que se realizarán o domingo 28 de abril de 2019. Efectuado o sorteo. Sinatura dixital Ioan El Moumni Ikaran
APROBACIÓN INICIAL ORDENANZA REGULADORA PARA A PROTECCIÓN E CONSERVACIÓN DOS CAMIÑOS E VÍAS PÚBLICAS MUNICIPAIS EN RELACIÓN COAS OPERACIÓNS DE SACA DE MADEIRA
ADMINISTRACIÓN LOCAL — Municipal — Vila de Cruces (Ordenanzas e Regulamentos, 13/12/2019)

O Concello de Vila de Cruces, en sesión plenaria ordinaria celebrada o día 25 de novembro de 2019, adoptou o acordo de aprobación inicial da Ordenanza Municipal reguladora para a protección e conservación dos camiños e vías públicas municipais en relación coas operacións de saca de madeira no Municipio de Vila de Cruces, segundo a redación que se recolle no proxecto que obra no expediente. En cumprimento do disposto polo artigo 17 do Texto Refundido da Lei Reguladora das Facendas Locais 2/2004, queda exposto ó público o expediente, na Secretaría do Concello, polo prazo de trinta días hábiles, a efectos de exame e reclamacións. De non formularse estas, entenderase automaticamente elevado a definitivo dito acordo de aprobación inicial, en virtude do disposto polo artigo 17 do referido Texto Refundido. DOCUMENTO ASINADO ELECTRONICAMENTE Á MARXE
APROBACIÓN DEFINITIVA MODIFICACIÓN DE CRÉDITOS 4/2019
ADMINISTRACIÓN LOCAL — Municipal — Soutomaior (Presupostos e cadros de persoal, 02/05/2019)

En cumprimento do artigo 169.3, por remisión do artigo 177.2 do Real Decreto Lexislativo 2/2004, do 5 de marzo, por el que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición pública, quedou automáticamente elevado a definitivo o acordo plenario de aprobación inicial adoptado con data do 28 de Marzo de 2019, sobre modificación de Créditos nº 4/2019, na modalidade Suplemento de Créditos e Crédito extraordinario, financiado con cargo ao Remanente Líquido de Tesoureríoa o cal se fai público co seguinte detalle, unha vez incorporadas as modificacións operadas: Contra o presente Acordo, en virtude do disposto no artigo 171 do 2 do Real Decreto Lexislativo 2/2004, do 5 de marzo, os interesados poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, Reguladora da devandita Xurisdición. Sen prexuízo diso, a teor do establecido no artigo 171.3 do Real Decreto Lexislativo 2/2004, do 5 de marzo, a interposición do devandito recurso non suspenderá por si soa a efectividade do acto ou Acordo impugnado O ALCALDE, Documento asinado dixitalmente á marxe
EXPOSICIÓN PÚBLICA PADRÓN DO SERVIZO DE AXUDA A DOMICILIO MES DE ABRIL 2019
ADMINISTRACIÓN LOCAL — Municipal — Lalín (Recadación, 03/06/2019)

Por Decreto da Alcaldía de data 23 de maio 2019 aprobouse a liquidación correspondente ao Prezo público polo servizo de axuda no fogar de abril de 2019 por importe de 9.141,56 € e un total de 117 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderan facer o pago en calquera oficina das entidades bancarias de Abanca, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, O Alcalde, Rafael Cuiña Aparicio DOCUMENTO ASINADO ELECTRONICAMENTE AO MARXE
BASES PARA CUBRIR COMO PERSOAL LABORAL TEMPORAL, UN POSTO DE ORIENTADOR/A LABORAL
ADMINISTRACIÓN LOCAL — Municipal — Mondariz (Persoal, oposicións, 10/09/2019)

En data 04.09.2019 o concello de Mondariz aprobou, a través de Decreto de Alcaldía as bases que rexerán a selección, por concurso de méritos, dun orientador laboral, a través de contrato laboral temporal por obra ou servizo determinado, por 12 meses e a tempo completo. Faise público o seu contido de acordo co artigo 6 do RD 896/1991 de 7 de xuño, que estará a disposición dos candidatos no Portal de transparencia do Concello de Mondariz así como no Taboleiro de Anuncios do Concello. En Mondariz a 4 de setembro de 2019. O alcalde Xoán Carlos Montes Bugarín
REVISIÓN DE OFICIO DO ACORDO PLENARIO DE 22.12.2017, POLO QUE SE APROBA A MODIFICACIÓN DO ARTIGO 2.2 DA ORDENANZA FISCAL NÚM.21 REGULADORA DO IMPOSTO DE BENS INMOBLES (IBI)
ADMINISTRACIÓN LOCAL — Municipal — Salceda de Caselas (Ordenanzas e Regulamentos, 21/01/2019)

Para xeral coñecemento e en observancia do previsto nos artigos 47 e 106 da Lei 39/2015, do 1 de outubro, do Procedemento Administrativo Común das Administracións Públicas e a Lei 7/1985, do 2 de Abril, Reguladora de Bases de Réxime Local ( LRBRL), publícase o acordo adoptado polo Pleno do Concello en sesión ordinaria celebrada o día 21 de decembro de 2018, polo que se acorda a iniciación do procedemento de revisión de oficio do acordo plenario de 22.12.2017 polo que se aproba a modificación do artigo 2.2 da Ordenanza fiscal núm.21 reguladora do imposto de bens inmobles (IBI), por considerar que se atopa incurso na causa de nulidade establecida na letra f) do artigo 217.1 da Lei Xeral Tributaria. Acórdase igualmente un período de información pública, con publicación no Boletín Oficial da Provincia, Taboleiro municipal e Sede electrónica, establecendo un prazo de vinte días hábiles para formular alegacións, podendo consultarse o expediente por calquera persoa interesada nas dependencias municipais. DOCUMENTO ASINADO DIXITALMENTE Á MARXE
CONVOCATORIA DA ASEMBLEA XERAL ORDINARIA QUE TERÁ LUGAR NO PAVILLÓN DE MULTIUSOS DE SOBRADA
SECCIÓN NON OFICIAL —  — Comunidad de Usuarios de Torrón (Outros documentos, notificacións e informacións públicas, 15/03/2019)

A comunidade de usuarios do Torrón CIF-G36171957, a través do presidente German Castro- Barbosa con DNI35550949X, veciño de Sobrada -Aldea Nº30, Concello de Tomiño, po la presente convoca: O próximo día, DOMINGO 31 DE MARZO terá lugar no pavillón multiusos de Sobrada as 10:00h da maña en primeira convocatoria i as 10:30h en segunda convocatoria, a Xunta Xeral Ordinaria da Comunidade de Usuarios do Torrón, ca seguinte orde do día i aprobación, no seu caso, do que proceda: 1.—Lectura da acta anterior 2.—Contas do ano 2018 3.—Informe do presidente 4.—Investimento e financiación ano 2019 5.—Subvencións 6.—Novas solicitudes de enganches 7.—Renovación da directiva e Xurado 8.—Rogos e preguntas Sobrada-Torrón 15 de Marzo de 2019 German Castro -Barbosa
NOMEAMENTO MEMBROS XUNTA DE GOBERNO LOCAL
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 09/07/2019)

Ponse en xeral coñecemento que D. Carlos Iglesias Cores, Alcalde-Presidente do Concello de A Illa de Arousa (Pontevedra), adoptou en data 01 de xullo de 2019 o seguinte Decreto. “Visto o acordo adoptado polo Pleno deste Concello, en sesión celebrada en data 29 de xuño de 2019, de creación da Xunta de Goberno Local integrada polo Alcalde e un tercio do número legal de membros da Corporación. Visto o artigo 52 e seguintes do RD 2568/1986, de 28 de novembro, que aproba o Regulamento de Organización, Funcionamento e Réxime Xurídico das Corporacións Locais, onde se dispón que os membros da Xunta de Goberno os nomea o Alcalde entre os Tenentes de Alcalde, sen que o seu número poda ser superior ó tercio do número legal de membros da Corporación. Por medio da presente 1.—Nomear membros da Xunta de Goberno Local ós seguintes Concelleiros: 2.—Delegar na Xunta de Goberno Local todas as competencias da Alcaldía que de acordo co artigo 21.3 da lei 7/1985, de 02 de abril, sexan delegables, reservándose esta Alcaldía ademais das que no son susceptibles de delegación, as seguintes: iniciación e resolución de expedientes de disciplina urbanística, limpieza de terrenos e vehículos abandonados, altas e baixas no servicio de abastecemento e saneamento, devolucións de cantidades relativas ó imposto de vehículos de tracción mecánica, reservas de espacio e ocupacións de vía pública, expedientes sancionadores en materia de tráfico de vehículos e seguridade vial, así como devolucións de fianzas provisionais e definitivas.3.—A competencia para a aprobación de liquidacións de impostos, taxas e contribucións especiais corresponde á Alcaldía, delegando na Xunta de Goberno Local a aprobación para a resolución dos recursos que se interpoñan contra as citadas liquidacións.4.—Publicar o presente Decreto no Boletín Oficial da provincia, ós efectos establecidos no artigo 46 do ROF. Na Illa de Arousa. O Alcalde (asinado).”” Na Illa de Arousa. O ALCALDE Asdo. Carlos Iglesias Cores
PREZO PÚBLICO CURSOS
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 10/05/2019)

Acordo da Xunta de Goberno Local do Concello de Mondariz pola que se aproba importe de prezos públicos. En sesión ordinaria de Xunta de Goberno Local celebrada o día 03/05/2019, se acordou o seguinte: “ PRIMEIRO. Declarar a existencia de razóns sociais e de interese público que aconsellan fixar un precio público inferior ó custo das seguintes actividades: SEGUNDO. Aprobar o importe do prezo público pola realización das seguintes actividades, fixando as seguintes tarifas: TERCEIRO. Publicar o presente Acordo no taboleiro de anuncios do Concello e en o Boletín Oficial da Provincia a efectos do seu xeral coñecemento.” Contra a presente resolución, que pon fin á vía administrativa, pode recorrerse potestativamente en reposición, no prazo dun mes a contar desde o día seguinte á recepción desta notificación, ante deste Concello, de conformidade co artigo 14 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo e o artigo 108 da Lei 7/1985, de 2 de abril, Reguladora das Bases do Réxime Local. O prazo para interpor, no seu caso, recurso contencioso-administrativo, ante o Xulgado do Contencioso-Administrativo de Pontevedra, será de 2 meses a contar desde o día seguinte ao da recepción da resolución expresa do recurso de reposición. Se non houbese resolución expresa o prazo será de 6 meses, a contar desde a data en que se entenda desestimado por silencio o recurso de reposición en virtude do artigo 46.1 da Lei 29/1998, de 13 de xullo, Reguladora da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime como máis pertinente ao seu dereito.
APROBACIÓN INICIAL ORZAMENTO MUNICIPAL DO EXERCIZO 2019
ADMINISTRACIÓN LOCAL — Municipal — Bueu (Presupostos e cadros de persoal, 28/10/2019)

Aprobado inicialmente polo Pleno da Corporación do Concello de Bueu, en sesión extraordinaria celebrada con data 24 de Outubro de 2019 o límite de gasto non financeiro, o orzamento xeral correspondente ao exercicio 2019 do Concello de Bueu así como o plantel e o catálogo de persoal ao servizo do Concello. En cumprimento do disposto no art.169.1 e 170 do RD. Lex.2/2004, do 5 de marzo, polo que se aproba o Texto Refundido da Lei Reguladora das Facendas Locais, o artigo 13 da Lei 39/2015 de 1 de Outubro de Procedemento Administrativo Común das Administracións Públicas, exponse ó público no departamento de Intervención deste Concello no prazo de quince días hábiles, contados a partir do seguinte da publicación do presente anuncio no Boletín Oficial da Provincia de Pontevedra, co fin de que durante o mesmo poidan formularse as reclamacións que se consideren oportunas. No suposto de non presentarse reclamacións durante dito prazo, considerarase definitivamente aprobado o Orzamento Xeral do Concello de Bueu que rexerá para o ano 2019 Documento asinado electronicamente á marxe.
APROBACIÓN DAS BASES REGULADORAS PARA A ELABORACIÓN DUNHA LISTA DE RESERVA PARA O NOMEAMENTO TEMPORAL DE FUNCIONARIOS INTERINOS DE ADMINISTRACIÓN ESPECIAL, LIMPADOR/A
ADMINISTRACIÓN LOCAL — Municipal — Cerdedo–Cotobade (Persoal, oposicións, 25/01/2019)

Mediante Resolución da Presidencia deste Concello aprobáronse as bases para a conformación dunha lista de reserva para a selección interina de postos de limpador/a. O prazo de presentación de solicitudes é de dez días naturais contados a partir do seguinte á publicación deste anuncio no Boletín Oficial da Provincia. As bases póñense a disposición dos interesados/as na Secretaría do Concello de Cerdedo-Cotobade e no Taboleiro de Anuncios ubicado na sede electrónica da entidade: http://concellodecerdedocotobade.sedelectronica. gal/info.0. Cerdedo-Cotobade (Asinado dixitalmente á marxe) O Presidente Jorge Cubela López
INFORMACIÓN PÚBLICA DO PLAN DE DESPREGUE DA OPERADORA TELEFÓNICA DE ESPAÑA, S. A. U., DUNHA REDE DE ACCESO DE NOVA XERACIÓN MEDIANTE FIBRA ÓPTICA
ADMINISTRACIÓN LOCAL — Municipal — Redondela (Outros documentos, notificacións e informacións públicas, 04/01/2019)

Presentado en data 19 de xuño de 2018, Rexistro RE-805, pola operadora Telefónica de España, S. A. U., de conformidade co disposto na Lei 9/2014, de 9 de maio, Xeral de Telecomunicacións, un plan de despregue dunha rede de acceso de nova xeración mediante Fibra Óptica no concello de Redondela, asinado por José Manuel Cousillas Corrales, xerente de enxeñería e planta externa, sométese a información pública para xeral coñecemento, polo prazo de dez días, a contar desde o día seguinte ao de publicación do presente anuncio no Boletín Oficial da Provincia. Durante o devandito prazo poderá ser examinado por calquera cidadán nas dependencias municipais de urbanismo para que se formulen as suxestións, observacións e alegacións que se estimen pertinentes. Así mesmo, estará a disposición na web do concello: www.redondela. gal (área de urbanismo). Documento asinado electronicamente á marxe
DELEGACIÓN DE PLENO EN XUNTA DE GOBERNO LOCAL
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 19/08/2019)

O Pleno do Concello, na sesión organizativa de 21.06.2019, adoptou, o seguinte acordo: O Sr. Alcalde dá lectura ó texto da proposta: En aplicación do disposto na Lei de Bases do Réxime Local, Lei 7/85 de 2 de abril, artigos 22 e 47, Lei da Administración Local de Galicia, 5/97, artigo 64, propoño ao Pleno, Delegar en Xunta de Goberno Local todas as competencias que sexan delegables, entre outras, as seguintes: O exercicio das accións xudiciais administrativas na defensa da Corporación, en materias de competencia plenaria. A declaración de lesividade dos actos do Concello. A concertación de las operacións de crédito cuxa contía acumulada, dentro de cada exercicio económico, exceda do 10 % dos recursos ordinarios do Presuposto -salvo as de tesourería, que lle corresponderán cando o importe acumulado das operacións vivas en cada momento supere o 15 % dos ingresos correntes liquidados no exercicio anterior- todo elo de conformidade co disposto na Ley Reguladora das Facendas Locais. A aprobación dos proxectos de obras e servicios cando sexa competente para a súa contratación ou concesión, e cando aínda non estean previstos no Orzamento. As demais que expresamente lle confiran as Leis, e que sexan delegables de conformidade co disposto na Lexislación vixente. FAVORABLES: 8 (PSdeG-PSOE) DESFAVORABLES: ningún ABSTENCIÓNS: 5 (PP e BNG) Aprobándose por maioría a proposta presentada” O alcalde, Andrés Díaz Sobral
PADRÓN AUGA 2º TRIMESTRE 2019
ADMINISTRACIÓN LOCAL — Municipal — Bueu (Recadación, 08/07/2019)

Por decreto da Alcaldía – Presidencia de data 27 de Xuño de 2019 aprobouse o padrón fiscal presentado por AQUALIA do servicio de abastecemento, saneamento e depuración de augas do Concello de Bueu correspondente ó 2º trimestre do exercicio 2019. Por un importe total de CENTO CORENTA E CINCO MIL CINCOCENTOS NOVENTA E CATRO EUROS CON NOVENTA E OITO CÉNTIMOS (145.594,98 € ), sendo o período voluntario de cobro desde o día 9 de Xullo de 2019 ó 10 de Setembro de 2019 ámbolos dous inclusive de conformidade co previsto nos arts.12 do Texto Refundido da Lei Reguladora das Facendas Locais e 62.3 da Lei Xeral Tributaria. Procédese á exposición pública de dito Padrón durante o prazo de quince días a partir da publicación do anuncio de cobro no Boletín Oficial da Provincia, prazo durante o cal dito padrón estará á disposición dos interesados no Concello e nas oficinas de Aqualia para que podan examinalo e presentar cantas reclamacións estimen oportunas. Contra o acto de aprobación do Padrón poderá interpoñerse recurso de reposición ante o Alcalde-Presidente no prazo dun mes a contar desde o seguinte ó da finalización do período de exposición pública do Padrón, de conformidade ó lo previsto no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido de la Lei reguladora das Facendas Locais A repercusión do canon de auga poderá ser obxecto de reclamación económico-administrativa ante a ante o órgano económico – administrativo da Comunidade Autónoma de Galicia (Xunta Superior de Facenda–Consellería de Facenda) no prazo dun mes dende que se entenda producida a notificación mediante a publicación do anuncio de aprobación no Boletín Oficial da Provincia do padrón. A falta de pagamento no período voluntario do sinalado canon dá auga dá Xunta de Galicia suporá a esixencia do canon de auga directamente ao contribuínte pola vía de constrinximento pola consellería competente en materia de facenda da Xunta de Galicia, consonte co disposto no artigo 49.7 do Decreto 136/2012 do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais. Documento asinado dixitalmente a marxe.
CONVOCATORIA ASEMBLEA XERAL EXTRAORDINARIA PARA A RENOVACIÓN DOS CARGOS DE VICEPRESIDENTE E SECRETARIO
SECCIÓN NON OFICIAL —  — Comunidad de Usuarios de Guillade de Arriba–Ponteareas (Outros documentos, notificacións e informacións públicas, 08/02/2019)

O que subscribe Maria Carmenza Landaberea Dellunde con DNI XXXXXXXXX veciño do lugar do Eirado, nº18, Guillade, Concello de Ponteareas, en calidade de presidente da Comunidade de Usuarios de Guillade de Arriba convoca a todos os usuarios a unha Asemblea Xeral Extraordinaria que se celebrará o 16/03/2019 ás 19:30 horas en primeira convocatoria e as 20:00 horas en segunda, na capela de San Xoán, sendo a orden do día a seguinte: 1. Renovación dos cargos de Vicepresidente e Secretario da comunidade. Estando aberto o prazo para a presentación de novas candidaturas dende o 01/03/2019 o 15/03/2019 ambos incluídos ante a actual directiva para así o dia da asemblea proceder as votacións. En Guillade, a 27 de Xaneiro de 2019 – Fdo. Abel Ocampo Pérez
RECTIFICACIÓN DA CONVOCATORIA DE VARIOS PROCESOS SELECTIVOS PARA CUBRIR PRAZAS VACANTES NO CADRO DE PERSOAL FUNCIONARIO DA DEPUTACIÓN DE PONTEVEDRA, INCLUIDAS NA OEP 2017, 2018 E 2019 (CL2019O)
ADMINISTRACIÓN LOCAL — Provincial — Deputación Provincial (Persoal, oposicións, 20/12/2019)

O Deputado Delegado en materia de persoal, en virtude das competencias delegadas da Presidencia, dita a seguinte Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o art.61.12 de Real Decreto 2568/86, de 28 de novembro, resolvo rectificar a Resolución Presidencial de data 29 de outubro de 2019 (nº 2019018823), pola que se aproba a convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego dos anos 2017,2018 e 2019 (quenda libre), BOPPO nº210 de data 31 de outubro de 2019, no sentido que, onde di (.): Ademais das condicións sinaladas na base cuarta das xerais as persoas aspirantes deberán posuír o título de grao ou licenciatura en Dereito, Económicas, Administración e Dirección de Empresas, actuario ou intendente mercantil, ou equivalentes, ou estar en condicións de obtelo o día en que remate o prazo de presentación de instancias.” Debe dicir: Ademais das condicións sinaladas na base cuarta das xerais as persoas aspirantes deberán posuír o título de grao ou licenciatura en Dereito, Ciencias Políticas, Económicas, Administración e Dirección de Empresas, actuario ou intendente mercantil, ou equivalentes, ou estar en condicións de obtelo o día en que remate o prazo de presentación de instancias” Pontevedra, 17 de decembro de 2019 O Deputado Delegado. O secretario.
DELEGACIÓN ALCALDESA EN CONCELLEIRA, PARA CELEBRACIÓN DE VODA CIVIL
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 29/07/2019)

Visto o escrito con RE 1975 de 2 de xullo presentado por D.ª Alicia Alonso Treinta, no que solicita autorización para a celebración de voda civil neste Concello, o 27 de xullo de 2019, ás 13.00 horas, así como que o dito acto sexa oficiado pola concelleira María del Carmen Alonso Alonso. Tendo en conta o establecido na Lei 35/1994, do 23 de decembro de modificación do Código Civil en materia de autorización do matrimonio civil polos alcaldes, que modifica, entre outros, o artigo 51.2, establecendo que poderán autorizar o matrimonio o xuíz encargado do Rexistro Civil e o alcalde do municipio onde se celebre o matrimonio ou concelleiro en quen este delegue. Tendo en conta o establecido nos art.21.3 e 23.4 da Lei 7/85, do 2 de abril, reguladora das bases de réxime local e demais disposicións de concordantes e xeral aplicación. Visto o disposto no artigo 43 do RD 2568/1986, do 28 de novembro (ROF), no senso de que esta Alcaldía pode efectuar delegación especial en favor de calquera dos concelleiros da Corporación referente a un asunto determinado. No uso das facultades que me confire a normativa vixente en materia de réxime local, PRIMEIRO.–Delegar na concelleira Dna. Sandra Irene Liscano Avilleira, todas as facultades que o ordenamento xurídico atribúe á Alcaldía en relación a celebración da voda civil de D.ª Alicia Alonso Treinta, que terá lugar o 27 de xullo de 2019, ás 13.00 horas, no xardín da Casa Consistorial. SEGUNDO.–A presente resolución terá efectos dende o momento da súa sinatura, sen prexuízo da súa publicación no BOP. TERCEIRO.–Notificar esta Resolución á interesada e á concelleira Dna. Sandra Irene Liscano Avilleira para o seu coñecemento e aos efectos oportunos. CUARTO.–Dar conta ao Pleno na primeira sesión ordinaria que este celebre. A ALCALDESA ASDO. ÁNXELA FERNÁNDEZ CALLÍS
MODIFICACIÓN DE CRÉDITOS 12/2019
ADMINISTRACIÓN LOCAL — Municipal — Moraña (Presupostos e cadros de persoal, 15/03/2019)

O Pleno deste Concello, en sesión ordinaria celebrada o día 07-03-2019, acordou a aprobación inicial do expediente de modificación de créditos número 12/2019, por un importe de DOUSCENTOS TRINTA E TRES MIL (233.000,00), euros, financiados con cargo ao remanente líquido de Tesouraría. E en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente devandito acordo. Moraña, 8 de marzo de 2019 A Alcaldesa María Luisa Piñeiro Arcos
COMPOSICIÓN DA MESA DE PERMANENTE DO CONCELLO DE VIGO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 15/07/2019)

EXPEDIENTE: 5266 / 241 TIPO EXPTE: DOCUMENTACIÓN SOLICITANTE: Contratación De conformidade co disposto nos artigos 32 6 da Lei 9/2017, de 8 de novembro, de Contratos do Sector Público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2014, e 21.4 do Real Decreto 817/2009, de 8 de maio, de desenrolo parcial da Lei de contratos do Sector Público, faise pública a composición da Mesa de Contratación permanente do Concello de Vigo: O que se fai público para coñecemento xeral. A concelleira-delegado de Contratación Adrian John Carole Elizabeth Hiraldo Laskurain
DELEGACIÓN ATRIBUCIÓNS DA ALCALDÍA E NOMEAMENTO DE CONCELLEIRO DELEGADO
ADMINISTRACIÓN LOCAL — Municipal — Cambados (Outros documentos, notificacións e informacións públicas, 13/12/2019)

Mediante Resolución da Alcaldía do 08.07.2019 (BOP nº 162 de 26.08.2019) adoptouse acordo de delegación de atribucións da Alcaldía e nomeamento de Concelleiros/as Delegados/as. Considerando preciso reorganizar as áreas de goberno en aras dunha mellor xestión municipal procede emitir Resolución modificando as anteriores delegacións. En uso das miñas atribucións, e ao amparo dos artigos 23.4 da Lei 7/1985, de 2 de abril, reguladora das bases do réxime local e dos artigos 114 a 121 e 43 do Regulamento de organización, funcionamento e réxime xurídico das entidades locais aprobado por Real Decreto 2568/1986 do 28 de novembro, RESOLVO: 1. Establecer as seguintes áreas de goberno municipal atribuíndose delegación xenérica da Alcaldía en favor dos concelleiros/as que se nomean co alcance e efectos determinados na Resolución da Alcaldía do 08.07.2019 (BOP nº 162 de 26.08.2019). 2. Confír a seguinte delegación especial, en favor do concelleiro delegado que se indica co alcance e efectos determinados na Resolución da Alcaldía do 08.07.2019 (BOP nº 162 de 26.08.2019), baixo a supervisión da concelleira delegada de Deportes, Medio Ambiente e Réxime Interior. A Alcaldía resérvase o exercicio das atribucións que non se delegan mantendo todas aquelas que se consideran indelegables por parte do artigo 21.3 da Lei 7/1985 do 2 de abril. De acordo co artigo 115 do Real Decreto 2568/1986 do 28 de novembro a Alcaldía conservará as seguintes facultades en relación coa competencia delegada: A Alcaldesa, en calquera momento, poderá asumir as atribucións delegadas por esta resolución, sen prexuízo de poder avogar en calquera momento as competencias delegadas con arranxo á lexislación vixente sobre procedemento administrativo común. Os/as concelleiros/as mencionados/as neste Decreto non poderán delegar nun terceiro as atribucións que lle conferiu a Alcaldía.3. Notificar este decreto aos interesados/as, facéndolles saber que a delegación se entenderá aceptada tacitamente se no termo de tres días hábiles contados desde a súa notificación, non fan manifestación expresa ante o órgano delegante, da súa non aceptación.
NOMEAMENTO DE CONCELLEIROS/AS DELEGADOS E DELEGACIÓN DE COMPETENCIAS NOS MESMOS
ADMINISTRACIÓN LOCAL — Municipal — Redondela (Outros documentos, notificacións e informacións públicas, 19/07/2019)

Resolución da Alcaldía núm.: 1939/2019 de data 09/07/2019: Visto o artigo 21.3 da Lei 7/85 de 2 de abril Reguladora das Bases do Réxime Local publicada no BOE do 3 de abril e modificada pola lei 11/1999 de 21 de abril e pola lei 57/2003 de 16 de decembro de Medidas para a Modernización do Goberno Local. (LBRL) e 61.3 e 4 da Lei 5/97 de xullo da Administración Local de Galicia (LALGA), publicada no DOG do 5 de agosto. No uso das competencias que me confiren os artigos 43 e 44 do Real Decreto 2568/1986 de 28 de novembro polo que se aprobou o Regulamento de Organización, Funcionamento e Réxime Xurídico das Corporacións Locais (ROF), 1. Delegar especialmente a dirección interna e a xestión en xeral, sen que poidan resolver mediante actos administrativos que afecten a terceiros, nos seguintes concelleiros e concelleiras das seguintes áreas: 2. Realizar a favor de BARTOLOME FRANCISCO QIN NOGUE LAHLALI a delegación xenérica, que abrangue tanto a facultade de dirixir a área correspondente como a de xestionar a mesma en xeral, con facultades de resolver mediante actos administrativos que afecten a terceiros, incluso a resolución dos recursos que se interpongan contra os actos ditados no exercicio das correspondentes competencias, da seguinte área: 3. Realizar a favor de MARIA FUENTE HERREZUELO HURUBEAN RODRÍGUEZ a delegación xenérica, que abrangue tanto a facultade de dirixir a área correspondente como a de xestionar a mesma en xeral, con facultades de resolver mediante actos administrativos que afecten a terceiros, incluso a resolución dos recursos que se interpongan contra os actos ditados no exercicio das correspondentes competencias, da seguinte área: 4. Realizar a favor de KEVIN DECHEVA THYS a delegación xenérica, que abrangue tanto a facultade de dirixir a área correspondente como a de xestionar a mesma en xeral, con facultades de resolver mediante actos administrativos que afecten a terceiros, incluso a resolución dos recursos que se interpongan contra os actos ditados no exercicio das correspondentes competencias, da seguinte área: 5. Dar traslado da presente resolución aos concelleiro/as interesados con indicación do réxime de recursos, sen prexuízo do seu carácter executivo desde o día seguinte ó do presente decreto. Advírteselle aos Srs. concelleiro/as delegados que a delegación deberá ser aceptada por estes, pero transcorridos 3 días hábiles desde o seguinte ao da súa notificación entenderanse tacitamente aceptadas se non manifestaran o contrario de xeito expreso diante desta Alcaldía, 6. Poñerse en coñecemento do pleno do Concello na primeira sesión que celebre, e publicaránse no Boletín Oficial da Provincia. A Alcaldesa, Digna Rosa Rivas Gómez Redondela, 10 de xullo de 2019
DELEGACIÓN DE COMPETENCIAS NO PRIMEIRO TENENTE DE ALCALDE POR AUSENCIA DO TERMO MUNICIPAL
ADMINISTRACIÓN LOCAL — Municipal — Tui (Outros documentos, notificacións e informacións públicas, 22/01/2019)

Vista as atribucións que son conferidas á Alcaldía pola normativa vixente (art.21 da Lei 7/85, art.24 RD 781/86, art.41 R. D. 2568/86, art.61 da Lei 5/97 de Administración Local de Galicia ). Vista a resolución de Alcaldía de 19 de outubro de 2017 polo que se nomea Primeiro tenente de Alcalde ao concelleiro D. Antonio Castro Negro. Visto o disposto no artigo 47 do R. D. 2568/86 polo que se aproba o Regulamento, Organización, Funcionamento e Réxime Xurídico das Entidades Locais, e art.44.1 e 2, de acordo cos cales as delegacións se realizarán por Decreto da Alcaldía, con indicación das facultades que se delegan e condicións do seu exercicio. Pola presente, 1º.—Delegar no Primeiro tenente de Alcalde, Antonio Castro Negro, a totalidade das funcións da Alcaldía, durante os días 9 e 10 de xaneiro de 2019, por encontrarse ausente do termo municipal.2º.—A presente resolución produce efectos no día da data, ordenándose a súa publicación no taboleiro de anuncios e no Boletín Oficial da Provincia.3º.—Notifíquese a presente ao interesado a efectos da súa aceptación e comuníquese ao Pleno na vindeira sesión ordinaria que se celebre. Tui, O Alcalde, Carlos Vázquez Padín. Documento asinado dixitalmente.